FI Euroopan unionin virallinen lehti C 118/33

EFTAn valvontaviranomaisen tiedonanto, joka koskee Norjan tekemiä poikkeuksia ETA-sopimuksen liitteessä XXI olevassa 1 kohdassa tarkoitetun säädöksen (yritystoiminnan rakennetilastoista annettu neuvoston asetus (EY, Euratom) N:o 58/97, sellaisena kuin se on muutettuna annetulla Euroopan parlamentin ja neuvoston asetuksella (EY) N:o 1893/2002, tilastollisen toimialaluokituksen NACE Rev. 2 vahvistamisesta sekä neuvoston asetuksen (ETY) N:o 3037/90 ja tiettyjen eri tilastoaloja koskevien yhteisön asetusten muuttamisesta) säännöksistä

(2008/C 118/14)

Yritystoiminnan rakennetilastoista 20 päivänä joulukuuta 1996 annetulla neuvoston asetuksella (EY, Euratom) N:o 58/97, sellaisena kuin se on mukautettuna ETA-sopimuksen pöytäkirjan 1 mukaisesti ja sellaisena kuin siihen viitataan kyseisen sopimuksen liitteessä XXI olevassa 1 kohdassa, jäljempänä ’säädös’, otettiin käyttöön yhteinen järjestelmä Euroopan talousalueella toimivien yritysten rakennetta, toimintoja, kilpailukykyä ja tuloksia koskevien yhteisön tilastojen keräämiselle, laatimiselle, toimittamiselle ja arvioinnille. Säädöksen 11 artiklassa säädetään, että liitteiden määräyksiin voidaan hyväksyä poikkeuksia siirtymäkauden aikana.

Tilastollisen toimialaluokituksen NACE Rev. 2 vahvistamisesta sekä neuvoston asetuksen (ETY) N:o 3037/90 ja tiettyjen eri tilastoaloja koskevien yhteisön asetusten muuttamisesta 20 päivänä joulukuuta 2006 annettu Euroopan parlamentin ja neuvoston asetus (EY) N:o 1893/2006, jäljempänä ’asetus (EY) N:o 1893/2006’, on sisällytetty ETA-sopimuksen XXI liitteessä olevaan 20 kohdan c alakohtaan ETA:n sekakomitean päätöksellä N:o 61/2007 (EUVL L 393, 30.12.2006, s. 1). Asetuksella (EY) N:o 1893/2006 muutetaan säädöstä säädöksen liitteissä vahvistettujen ja asetuksen (EY) N:o 1893/2006 XXI liitteessä kuvattujen muuttujien määritelmien osalta.

EFTAn valvontaviranomaisen tehtävänä on hyväksyä säädöksen 12 artiklan nojalla poikkeuksia koskevat Islannin, Liechtensteinin ja Norjan hakemukset.

Norja haki asetuksen (EY, Euratom) N:o 58/97 11 artiklan mukaisesti osittaista ja täydellistä poikkeusta joidenkin sellaisten tietojen siirtämisestä, jotka on lueteltu säädöksen VII liitteessä, sellaisena kuin se on muutettuna asetuksen (EY) N:o 1893/2006 II liitteellä.

EFTAn valvontaviranomainen on hyväksynyt seuraavat poikkeukset valvontaviranomaisen neuvonantajina toimivien EFTA-maiden tilastotoimistojen johtajien 26. marraskuuta 2007 antaman lausunnon mukaisesti:

Vuosittaiset yritystilastot 2005–2007 Nimi Vuosittaisten yritystilastojen jaottelu 2005–2007 Nimi Täydellinen poikkeus, osittainen poikkeus tai ei poikkeusta Osittainen poikkeus Osittainen poikkeus Tarvittava ylimääräinen siirtymäaika Ei ole Ei ole Puuttuvat muuttujat 48 031 Maksetut jatkuvamaksuiset eläkkeet Vuosittaiset yritystilastot maantieteellisen jakauman mukaan 48 032 Maksetut kertamaksuiset eläkkeet 48 610 Liikevaihdon maantieteellinen jakautuminen 48 120 Sijoitukset sidosyrityksiin ja merkittävät omistusyhteydet (eläkerahastot) 48 640 Sijoitukset yhteensä jaoteltuina euromääräisiin ja muihin kuin euromääräisiin 48 132 Pk-yrityksiin erikoistuneilla säännellyillä markkinoilla myydyt osakkeet 48 101 Sijoitukset työnantajayritykseen yhteensä 48 705 Eläkeoikeuksia ansainneiden järjestelmästä poistuneiden vakuutettujen määrä Muut näkökohdat Ei ole Ei ole